تورکیه-‌نین قیزیل آی جمعیتی مرکزی قرارگاهی ایسپانیادا یئرلشن Business Initiative Directions  تشکیلاتی‌نین تقدیم ائتدیگی "اولوسلار آراسی کیفیت موکافاتی"نا لاییق گؤرولوب.
سوئیس-ین ژنو شهرینده کئچیریلن مراسیمده تورکیه-‌نین قیزیل آی جمعیتی‌نین صدری کرم کینیک ایشتیراک ائتدی.
دونیانین ان اعتبارلی کیفیت موکافاتلاریندان‌ اولان "اولوسلار آراسی کیفیت موکافاتی" کرم کینیکا تقدیم اولوندو.
کینیک مراسیمده ائتدیگی چیخیشدا تورکیه-‌نین قیزیل آی جمعیتی‌نین فعالیت‌لری باره‌ده معلومات وئردی و موکافاتا گؤره تشکور ائتدی.
تورکیه-‌نین قیزیل آی جمعیتی‌نین 151 ایلدیر فعالیت‌لرینی داوام ائتدیردیگینی، چوخ کؤک‌لو بیر عنعنه و گوجو تمثیل ائتدیگینی وورغولایان کینیک جمعیتین اؤز کاتقوریاسینداکی تشکیلات‌لار داخیلینده دونیادا ایلک 3 آراسیندا یئر آلدیغینی سؤیله‌دی.
کینیک کئچن ایل تورکیه قیزیل آی جمعیتی‌نین 7 میلیونو اؤلکه خاریجینده اولماقلا 24 میلیون اینسانا اینسانی یاردیم چاتدیردیغینی دا وورغولادی.
